b'\n_START_ARTICLE_\nPatrick Stump\n_START_PARAGRAPH_\nPatrick Martin Stumph, tunnetaan my\xc3\xb6s artistinimell\xc3\xa4 Patrick Vaughn Stump (s. 27. huhtikuuta 1984 Glenviewiss\xc3\xa4, Illinoisissa) on yhdysvaltalainen muusikko, s\xc3\xa4velt\xc3\xa4j\xc3\xa4 ja tuottaja. H\xc3\xa4net tunnetaan parhaiten pop-punkyhtye Fall Out Boyn laulajana ja rytmikitaristina. Fall Out Boyn j\xc3\xa4senet Pete ja Joe tapasivat Patrickin paikallisessa kirjakaupassa. Alun perin Stump tuli b\xc3\xa4ndiin rumpaliksi, mutta h\xc3\xa4nen laulutaitonsa huomattiin pian, vaikkei h\xc3\xa4nell\xc3\xa4 ollutkaan aiempaa kokemusta laulamisesta. Aluksi Stump toimi vain yhtyeen laulajana, mutta kun kaksi yhtyeen j\xc3\xa4sent\xc3\xa4 j\xc3\xa4tti b\xc3\xa4ndin ennen Fall Out Boy\'s Evening Out With Your Girlfriendin julkaisua, Stump alkoi my\xc3\xb6s soittaa kitaraa. T\xc3\xa4ss\xc3\xa4 vaiheessa nyky\xc3\xa4\xc3\xa4n Fall Out Boyn rumpalina toimiva Andy Hurley liittyi yhtyeeseen._NEWLINE_Stump kirjoittaa suurimman osan Fall Out Boyn musiikista, kun taas Fall Out Boyn basisti Pete Wentz kirjoittaa suurimman osan sanoituksista. Yhtyeen kitaristi Joe Trohman on sanonut Stumpista: "Luulen, ett\xc3\xa4 Patrick on oikea musiikin ihmelapsi - h\xc3\xa4n on oikea hullu tiedemies"._NEWLINE_Stump on itse kertonut ett\xc3\xa4 h\xc3\xa4n pit\xc3\xa4\xc3\xa4 kiertueista ja keikoista, mutta ei usein ehdi katsoa keikoilla muualle kuin kitaraansa, koska on tarkkaa ett\xc3\xa4 soittaa oikein._NEWLINE_Stum meni naimisiin Elisa Yaon kanssa vuonna 2012. Heid\xc3\xa4n esikoisensa syntyi vuonna 2014. Lapsen nimeksi annettiin Declan Stump.'